Старшыня камісіі дадала, што асаблівую ўвагу плануецца ўдзяляць працаўладкаванню людзей з абмежаванымі магчымасцямі. У Беларусі рэалізуюць Нацыянальны план дзеянняў па рэалізацыі Канвенцыі аб правах інвалідаў і рыхтуюць папраўкі ў законы па пытаннях іх сацыяльнай абароны. Сярод новаўвядзенняў - кватаванне рабочых месцаў. Чакаецца, што прадпрыемствы, дзе іх будуць ствараць, змогуць скарыстацца пэўнымі льготамі. У цэлым законапраект, паступленне якога чакаюць у Палаце прадстаўнікоў, будзе накіраваны на забеспячэнне роўнасці і паўнапраўнага ўдзелу інвалідаў у жыцці грамадства.-0-